OpenLLM-France/wikimedia huggingface dataset:
# Laura Gil Collado

Laura Gil Collado (Múrcia, 24 d'abril de 1992) és una jugadora espanyola de bàsquet.
Ha estat internacional en totes les categories inferiors de la selecció espanyola, aconseguint el rècord de nou medalles en 6 anys, entre campionats europeus i mundials. En categoria de clubs, es va proclamar en 2011 amb el Perfumerías Avenida, campiona de Lliga i de la màxima competició continental, l'Eurolliga.

## Palmarès
### Clubs

* 1 Eurolliga de bàsquet femenina: 2010-11
* 4 Lliga espanyola de bàsquet femenina: 2010-11, 2013-14, 2016-17, 2017-18
* 4 Copa espanyola de bàsquet femenina: 2016-17, 2017-18, 2018-19, 2019-20
* 4 Supercopa d'Espanya de bàsquet femenina: 2009-10, 2016-17, 2017-18, 2018-19
* 1 Lliga catalana de bàsquet femenina: 2015-16

### Selecció espanyola

* 1 medalla d'argent als Jocs Olímpics d'Estiu de 2016
* 1 medalla d'argent al Campionat del Món de bàsquet femení: 2014
* 1 medalla de bronze al Campionat del Món de bàsquet femení: 2018
* 3 medalles d'or al Campionat d'Europa de bàsquet femení: 2013, 2017, 2019
* 1 medalles de bronze al Campionat d'Europa de bàsquet femení: 2015
* Premi AS de l'esport a la Millor Promesa: 2012

## Referències

* ↑ «Competiciones FEB» (en castellà). Federación Española de Baloncesto. [Consulta: 20 febrer 2022].
* ↑ http://www.elpais.com/articulo/deportes/Perfumerias/Avenida/campeona/Europa/elpepudep/20110410elpepudep_16/Tes Perfumerías avenida, campeonas de Europa]
* ↑ Laura Gil, una “gladiadora” de la pintura que vuelve a Perfumerías Avenida
* ↑ Premio AS a la Mejor Promesa

## Enllaços externs

* Fitxa de Laura Gil Collado - FEB
* Fitxa de Laura Gil Collado - Selección Femenina Absoluta
# Laura González Álvarez

Laura Álvarez González (Avilés, 9 de juliol de 1941) és una política asturiana, diputada autonòmica i consellera de la Junta General del Principat d'Astúries i diputada al Parlament Europeu.

## Biografia

Treballà com a auxiliar de clínica a l'ambulatori d'Avilés i des de 1976 a l'Hospital de Sant Agustín, on va ser membre del seu comitè d'empresa per Comissions Obreres durant la dècada de 1980. Militant del Partit Comunista d'Espanya des de 1973, a les primeres eleccions municipals democràtiques de 1979 fou escollida regidora a l'ajuntament d'Avilès, càrrec que repetí a les eleccions municipals de 1983 i 1987. A les eleccions autonòmiques de 1991 fou escollida diputada a la Junta General del Principat d'Astúries per Izquierda Unida. Fou presidenta de la Cambra fins que va dimitir el 8 de gener de 1993.
Fou escollida diputada a les eleccions al Parlament Europeu de 1994 i 1999. Fins al 1999 fou vicepresidenta del Grup Confederal d'Esquerra Unida Europea-Esquerra Verda Nòrdica i membre titular de la Comissió de Medi ambient i de la Delegació per a Amèrica central i Mèxic de 1999 a 2002.
El 2003 no es presentà a la reelecció i fou nomenada consellera d'habitatge i benestar del Principat d'Astúries. El 2007 deixà el seu càrrec i decidí deixar la política activa. Malgrat aquesta decisió, fou candidata per IU d'Astúries a les eleccions generals espanyoles de 2008, però no va aconseguir escó.

## Referències

* ↑ Cuando Avilés puso una pica en Flandes
* ↑ «La democracia peligra hoy por estar en cuestión el Estado del bienestar», La Nueva España, 3 d'octubre de 2013
* ↑ Fitxa del Parlament Europeu
# Larringes

Larringes és un municipi francès del departament de l'Alta Savoia i la regió d'Alvèrnia-Roine-Alps.
# Larrey (Costa d'Or)

Larrey és un municipi francès, situat al departament de la Costa d'Or i a la regió de Borgonya - Franc Comtat. L'any 2007 tenia 93 habitants.

## Demografia
### Població

El 2007 la població de fet de Larrey era de 93 persones. Hi havia 44 famílies, de les quals 20 eren unipersonals (4 homes vivint sols i 16 dones vivint soles), 12 parelles sense fills i 12 parelles amb fills. El 2009 la població de fet de Larrey era de 95 persones.
La població ha evolucionat segons el següent gràfic:
Habitants censats

### Habitatges

El 2007 hi havia 105 habitatges, 46 eren l'habitatge principal de la família, 51 eren segones residències i 9 estaven desocupats. Tots els 99 habitatges eren cases. Dels 46 habitatges principals, 41 estaven ocupats pels seus propietaris, 2 estaven llogats i ocupats pels llogaters i 2 estaven cedits a títol gratuït; 2 tenien una cambra, 4 en tenien dues, 4 en tenien tres, 11 en tenien quatre i 24 en tenien cinc o més. 31 habitatges disposaven pel capbaix d'una plaça de pàrquing. A 20 habitatges hi havia un automòbil i a 18 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Larrey el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 4 | 75 a 79 | 4 |
| 0 | 70 a 74 | 4 |
| 0 | 65 a 69 | 0 |
| 0 | 60 a 64 | 0 |
| 4 | 55 a 59 | 8 |
| 8 | 50 a 54 | 4 |
| 4 | 45 a 49 | 0 |
| 0 | 40 a 44 | 0 |
| 0 | 35 a 39 | 0 |
| 8 | 30 a 34 | 0 |
| 0 | 25 a 29 | 4 |
| 4 | 20 a 24 | 4 |
| 4 | 15 a 19 | 0 |
| 0 | 10 a 14 | 0 |
| 0 | 5 a 9 | 4 |
| 8 | 0 a 4 | 0 |

## Economia

El 2007 la població en edat de treballar era de 55 persones, 30 eren actives i 25 eren inactives. De les 30 persones actives 28 estaven ocupades (18 homes i 10 dones) i 2 estaven aturades (1 home i 1 dona). De les 25 persones inactives 16 estaven jubilades, 2 estaven estudiant i 7 estaven classificades com a «altres inactius».

### Activitats econòmiques

L'any 2000 a Larrey hi havia 3 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* Résumé statistique Fitxa resum de dades estadístiques de Larrey a l'INSEE.
* Évolution et structure de la population Fitxa amb el detall de dades de Larrey a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Licides

Licides (en llatí Lycidas, en grec antic Λυκίδης) era un polític atenenc. Va ser membre del Senat dels Cinc-cents al segle v aC.
Va morir lapidat pels ciutadans atenencs, quan va recomanar escoltar les propostes de pau fetes pel generals dels perses, Mardoni, l'any 479 aC. Les dones atenenques van matar a pedrades a la seva dona i fills, segons diu Heròdot. Com que la mateixa història s'explica en relació amb Círsil durant la invasió de Darios I el Gran i del seu gendre i general Mardoni, onze anys abans, probablement hi ha una confusió de dates o simplement és una llegenda.

## Referències

* ↑ Lycidas a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 844
# Lingle

Lingle és una població dels Estats Units a l'estat de Wyoming. Segons el cens del 2000 tenia 510 habitants.

## Demografia

Segons el cens del 2000, Lingle tenia 510 habitants, 210 habitatges, i 140 famílies. La densitat de població era de 635,2 habitants/km².
Dels 210 habitatges en un 28,1% hi vivien nens de menys de 18 anys, en un 57,6% hi vivien parelles casades, en un 6,2% dones solteres, i en un 32,9% no eren unitats familiars. En el 28,6% dels habitatges hi vivien persones soles l'11,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,43 i el nombre mitjà de persones que vivien en cada família era de 2,98.
Per edats la població es repartia de la següent manera: un 26,7% tenia menys de 18 anys, un 6,1% entre 18 i 24, un 26,1% entre 25 i 44, un 24,3% de 45 a 60 i un 16,9% 65 anys o més.
L'edat mediana era de 40 anys. Per cada 100 dones de 18 o més anys hi havia 98,9 homes.
La renda mediana per habitatge era de 33.235 $ i la renda mediana per família de 38.036 $. Els homes tenien una renda mediana de 30.313 $ mentre que les dones 22.500 $. La renda per capita de la població era de 16.559 $. Entorn del 4% de les famílies i el 9,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lingle». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 14 agost 2010].
* ↑ «Geographic Comparison Table- Lingle». American Fact Finder. Oficina del Cens dels Estats Units, 12-01-2010.
# Leesburg (Virgínia)

Leesburg és una població dels Estats Units a l'estat de Virgínia. Segons el cens del 2006 tenia 39.000 habitants.

## Demografia

Segons el cens del 2000, Leesburg tenia 28.311 habitants, 10.325 habitatges, i 7.258 famílies. La densitat de població era de 942,3 habitants per km².
Dels 10.325 habitatges en un 41,2% hi vivien nens de menys de 18 anys, en un 57,3% hi vivien parelles casades, en un 9,7% dones solteres, i en un 29,7% no eren unitats familiars. En el 22,9% dels habitatges hi vivien persones soles el 4,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,69 i el nombre mitjà de persones que vivien en cada família era de 3,2.
Per edats la població es repartia de la següent manera: un 29,4% tenia menys de 18 anys, un 6,4% entre 18 i 24, un 38,9% entre 25 i 44, un 19,2% de 45 a 60 i un 6,1% 65 anys o més.
L'edat mediana era de 33 anys. Per cada 100 dones de 18 o més anys hi havia 92,9 homes.
Entorn del 2,4% de les famílies i el 3,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Leesburg». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 13 agost 2010].
* ↑ «Geographic Comparison Table- Leesburg». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 13 agost 2010].
# Leptopelis macrotis

Leptopelis macrotis és una espècie de granota de la família dels hiperòlids que viu a Costa d'Ivori, Ghana, Guinea, Libèria i Sierra Leona.
Està amenaçada d'extinció per la pèrdua del seu hàbitat natural.

## Referències

* Rödel, M.-O. & Schiøtz, A. 2004. Leptopelis macrotis. Llista Vermella d'Espècies Amenaçades de la UICN 2006. Consulta: 16 d'abril del 2008.
# Leptopelis modestus

Leptopelis modestus és una espècie de granota de la família dels hiperòlids que viu al Camerun, República Democràtica del Congo, Guinea Equatorial, Kenya, Nigèria i, possiblement també, a Uganda.
Està amenaçada d'extinció per la pèrdua del seu hàbitat natural.

## Referències

* Schiøtz, A., Amiet, J.-L. & Drewes, R. 2004. Leptopelis modestus. Llista Vermella d'Espècies Amenaçades de la UICN 2006. Consulta: 16 d'abril del 2008.
# Lithocarpus

Lithocarpus és un gènere de la família Fagàcia, difereix del gènere Quercus pel fet de tenir els seus aments masculins erectes. El World Checklist accepta 334 espècies, però altres textos en suggereixen unes 100. Unes 100 espècies asiàtiques d'aquest gènere anteriorment s'havien tractat dins del gènere Pasania. Totes excepte una de les espècies són natives de l'est i sud-oest d'Àsia. L'única excepció és L. densiflorus, Tanoak, que és natiu d'Amèrica del Nord al sud-oest d'Oregon i Califòrnia.
Són arbres perennifolis amb fulles dures i alternades. El fruit és una núcula mot similar a una gla, però amb la cúpula molt dura (d'on prové el nom científic, del grec: lithos, pedra, + carpos, llavor).
Diverses espècies són arbres ornamentals en zones subtropicals i temperades càlides.

## Algunes espècies

* Lithocarpus burkillii
* Lithocarpus cleistocarpus
* Lithocarpus crassinervius
* Lithocarpus curtisii
* Lithocarpus densiflorus - Tanoak
* Lithocarpus dodonaeifolius
* Lithocarpus edulis - japonès
* Lithocarpus erythrocarpus
* Lithocarpus formosanus
* Lithocarpus glaber
* Lithocarpus hancei - de Hance
* Lithocarpus hendersonianus
* Lithocarpus henryi - de Henry
* Lithocarpus indutus
* Lithocarpus kingianus
* Lithocarpus kingii
* Lithocarpus kostermansii
* Lithocarpus kunstleri
* Lithocarpus maingayi
* Lithocarpus neorobinsonii
* Lithocarpus ovalis
* Lithocarpus pachyphyllus
* Lithocarpus platycarpus

## Enllaços externs

* Flora of China Online
# Les Fontetes (Riells del Fai)

Les Fontetes són unes surgències del poble de Riells del Fai, al terme municipal de Bigues i Riells, al Vallès Oriental.
Són a 408 msnm a l'esquerra del torrent del Gat, en el vessant occidental dels Cingles de Bertí al damunt -nord-est- de les Torres de la Madella i de la masia de la Madella.

## Enllaços externs

* Les Fontetes en el seu entorn, a l'Institut Cartogràfic de Catalunya; cal fer un pas d'aproximació
# Les Fontetes (Gurp)

Les Fontetes és una font múltiple del terme municipal de Tremp, del Pallars Jussà, a l'antic terme de Gurp de la Conca, en territori de l'antic poble de Gurp. És a 1.112 m d'altitud, al vessant sud-occidental de la Serra de Santa Engràcia, a llevant del Corral de Terraubella, al nord-nord-est de Gurp. També es troba al nord-oest de Santa Engràcia, a força distància.

## Enllaços externs

* Institut Cartogràfic de Catalunya
# Llista d'aerolínies de l'Azerbaidjan

La següent és un llista d'aerolínies de l'Azerbaidjan que han rebut el Certificat d'Operador Aeri de l'Autoritat d'Aviació Civil de l'Azerbaidjan.

## Aerolínies actuals

| Aerolínia | Nom en àzeri | IATA | OACI | Distintiu | Aeroports HUB |
| Azal Avia Cargo | | | AHC | AZALAVIACARGO | Aeroport Internacional Heydar Aliyev |
| Azerbaijan Airlines | Azərbaycan Hava Yolları | J2 | AHY | AZAL | Aeroport Internacional Heydar Aliyev |
| Silk Way Airlines | | ZP | AZQ | SILK LINE | Aeroport Internacional Heydar Aliyev |
| SW Business Aviation | | | ESW | W-BUSINESS | Aeroport Internacional Heydar Aliyev |

## Aerolínies desaparegudes

| Aerolínia | Nom en àzeri | IATA | OACI | Distintiu | Aeroports HUB | Fundació | Cessament | Notes |
| Imair Airlines | İmair Hava Yolları | ITX | IK | IMPROTEX | Aeroport Internacional Heydar Aliyev | 1994 | 2009 | |
| Turan Air | Turan Aviaşirkəti | 3T | URN | TURAN | Aeroport Internacional Heydar Aliyev | 1994 | 2013 | |

## Vegeu també

* Llista d'aeroports de l'Azerbaidjan
# Llista d'aerolínies desaparegudes de Luxemburg

Llista d'aerolínies desaparegudes de Luxemburg:
| Aerolínia | IATA | ICAO | Distintiu | Principi d'operacions | Fi d'operacions | Notes |
| Cargo Lion | | TLX | - | 1992 | 2001 | |
| Silver Arrows | | SVW | - | 1999 | 2004 | Renombrat com Global Jet Luxembourg |
| Strategic Airlines | SH | STU | LUXLINER | 2010 | 2012 | |
| West Air Luxembourg | | WLX | WEST LUX | 2001 | 2014 | Renombrat com Smart Cargo |

## Vegeu també

* Llista d'aerolínies de Luxemburg
* Aeroport de Luxemburg

## Referències

* ↑ «Airline Quick Search». ch-aviation.ch. [Consulta: 7 octubre 2015].
# Let There Be More Light

«Let There Be More Light» és la primera cançó del segon àlbum del grup britànic Pink Floyd, A Saucerful of Secrets de 1968. Composta per Roger Waters, aquest tema s'inicia amb un solo de baix. A la part cantada, la primera veu que se sent és la de Richard Wright, seguida d'un refrany interpretat per David Gilmour. Se sent, en els dos darrers minuts, molts efectes sonors de David Gilmour a la guitarra.
El títol sembla una paròdia de la frase bíblica Let there be light (que es faci la llum) que apareix al Gènesi.
Va sortir al mercat com el quart senzill americà del grup.

## Crèdits

* Roger Waters - baix, veu
* David Gilmour - guitarra, veu (refrany)
* Richard Wright - piano, veu (estrofes)
* Nick Mason - bateria, percussions

## Referències

* ↑ Strong, Martin C. The Great Rock Discography. 7th. Edinburgh: Canongate Books, 2004, p. 1177. ISBN 1-84195-551-5.
* ↑ Mabbett, Andy. The Complete Guide to the Music of Pink Floyd. Londres: Omnibus Press, 1995. ISBN 0-7119-4301-X.
* ↑ Fitch, Vernon. «Pink Floyd Archives-Tower Records Discography». Pinkfloydarchives.com. [Consulta: 31 octubre 2012].
# Linya

«Linya» té aquests significats:

## Toponímia

* Linya (Navès): Entitat de població del municipi de Navès, al Solsonès.
* Linya (cim): cim del municipi de Navès, al Solsonès.
* Les Avellanes i Santa Linya: Municipi de la Noguera.
* La Sala de Linya: Masia del municipi de Navès, al Solsonès.
* Santa Linya: Entitat de població del municipi de lLes Avellanes i Santa Linya, a la Noguera.
# Lipscomb

«Lipscomb» té aquests significats:
* Lipscomb (Alabama), població dels Estats Units a l'estat d'Alabama.
* William Lipscomb (Cleveland, 1919), químic estatunidenc guardonat amb el Nobel de Química el 1976.
# Llista de bisbes catalans el 2014

A 20 d'abril de 2014, aquests són els bisbes de l'Església Catòlica naturals de Catalunya, ordenats alfabèticament:
* Busquets i Jordà, Màrius (Vilobí d'Onyar, 03.03.1935), bisbe de Chuquibamba, Perú (ordenat 24.03.2001).
* Buxarrais i Ventura, Ramon (Santa Perpètua de Mogoda, 12.12.1929), bisbe de Zamora (ordenat 03.10.1971) i de Màlaga (13.04.1973). Retirat (11.11.1991).
* Camprodon i Rovira, Jaume (Torelló, 18.12.1936), bisbe de Girona (21-10-1973). Retirat (30.10.2001).
* Carrasco de Paula, Ignasi, Opus Dei (Barcelona, 25.10.1937), bisbe titular de Thapsus (ordenat 09.10.2010), president de la Pontifícia Acadèmia per a la Vida.
* Casaldàliga i Pla, Pere, C.M.F. (Balsareny, 16.02.1928), bisbe titular d'Altava i prelat de São Félix, Mato Grosso, Brasil (23.10.71). Retirat (02.02.2005).
* Casanova i Casanova, Romà (Deltebre, 29.08.1956), bisbe de Vic (ordenat 14.09.2003).
* Ciuraneta i Aymí, Francesc Xavier (La Palma d'Ebre, 12.03.1940), bisbe de Menorca (ordenat 14.09.1991) i de Lleida (29.10.1999). Retirat (08.03.2007).
* Cristau i Coll, Salvador (Barcelona, 15.04.1950), bisbe titular d'Aliezira i auxiliar de Terrassa (ordenat 26.06.2010).
* Godayol i Colom, Joan, S.D.B. (Mataró, 04.09.1943) prelat d'Ayaviri, Perú (ordenat 04.01.1992). Retirat (18.02.2006).
* Gordo i Rodríguez, Sergi (Barcelona, 23.03.1967), bisbe preconitzat titular de Cenae i electe auxiliar de Barcelona (nomenat 19.06.2017).
* Martínez i Sistach, Lluís (Barcelona, 29.94.1937), bisbe titular d'Aliezira i auxiliar de Barcelona (ordenat 27.12.1987), bisbe de Tortosa (17.05.1991), arquebisbe de Tarragona (20.02.1997), arquebisbe de Barcelona (15.06.2004), cardenal del títol de S. Sebastiano alle Catacombe (24.11.2007).
* Masalles i Pere, Víctor-Emili (Barcelona, 29.06.1961), bisbe titular de Girba i auxiliar de Santo Domingo, República Dominicana, (ordenat 29.06.2010).
* Novell i Gomà, Xavier (Ossó de Sió, 20.04.1969), bisbe de Solsona (ordenat 12.12.2010).
* Pardo i Artigas, Francesc (Torrelles de Foix, 26.06.1946), bisbe de Girona (ordenat 19.10.2008).
* Pujol i Balcells, Jaume, Opus Dei (Guissona, 08.02.1944), arquebisbe de Tarragona (ordenat 19.09.2004).
* Sala i Ribera, Isidre (Bergús, 03.03.1933), bisbe auxiliar de Cluentum i auxiliar d'Abancay, Perú (14.12.1986), bisbe coadjutor d'Abancay (07.04.1990), bisbe sede plena d'Abancay (ordenat 01.12.1992). Retirat (20.06.2009).
* Solé i Fa, Lluís Felip, C.M. (Tarragona, 23.07.1946), bisbe de Trujillo, Hondures (ordenat 29.06.2005).
* Soler i Perdigó, Carles (Barcelona, 12.09.1932), bisbe titular de Pandosia i auxiliar de Barcelona (ordenat 22.09.1991), bisbe de Girona (30.10.2001). Retirat (16.07.2008).
* Traserra i Cunillera, Jaume (Granollers, 11.07.1934), bisbe titular de Selemselae i auxiliar de Barcelona (ordenat 05.09.1993), bisbe de Solsona (28.07.2001). Retirat (03.11.2010).
* Vives i Sicília, Joan Enric (Barcelona, 24.07.1949), bisbe titular de Nona i auxiliar de Barcelona (ordenat 05.09.1993), bisbe coadjutor d'Urgell (25.06.2001), bisbe sede plena d'Urgell i copríncep d'Andorra (12.05.2003), arquebisbe ad personam (19.03.2010).
# Lisis (Plató)

* Part de la sèrie: Els diàlegs de Plató
* Primers diàlegs:
* Apologia – Càrmides – Critó
* Eutífron – Alcibíades I
* Hípias major – Hípias menor
* Ió – Laques – Lisis
* Transitoris i diàlegs mitjans:
* Cràtil – Eutidem – Gòrgias
* Menexen – Menó – Fedó
* Protàgoras – El convit
* Diàlegs mitjans posteriors:
* La República – Fedre
* Parmènides – Teetet
* Últims diàlegs:
* Timeu – Crítias
* El Sofista – El Polític
* Fileb – Lleis
* Obres d'autenticitat dubtosa:
* Axíoc - Alcíone
* Clitofont – Epínomis - Eríxias
* Demòdoc – Cartes – Hiparc
* Minos – Rivals d'amor – Sísif
* Alcibíades II – Tèages
* Aquesta caixa:
Lisis és un diàleg de Plató sobre la naturalesa de l'amistat. Generalment és classificat com un diàleg de joventut. Els personatges principals són Sòcrates, els nois Lisis i Menexeu, que són amics també d'Hippothales, el qual està secretament enamorat de Lisis. Després de la primera conversa inicial, Hippothales s'amaga entre els oients. Sòcrates proposa quatre possibles nocions sobre la veritable naturalesa de l'amistat:
* 1. Amistat entre gent que és similar, interpretada per Sòcrates com a amistat entre humans bons.
* 2. Amistat entre gent que és diferent.
* 3. Amistat entre gent que no és ni bona ni dolenta i la bona gent, en presència del mal.
* 4. Gradualment emergent: amistat entre aquells que són similars (oikeioi - no afins) per la naturalesa de les seves ànimes.
Al final, Sòcrates sembla descartar totes aquestes idees com a equivocades, encara que les seves refutacions paralògiques tenen forts indicis d'ironia sobre aquestes.

## Bibliografia

Diàlegs, vol. II (Càrmides. Lisis. Protàgoras), intr. i trad. de Joan Crexells, 2a ed. a cura de Carles Riba, Barcelona, Fundació Bernat Metge, 1932.
Viccionari
# Llista de premis de Weezer

Llista dels premis i nominacions rebuts per Weezer, grup de música de Los Angeles que continua en actiu des de 1992. La banda està formada actualment per Rivers Cuomo, Brian Bell, Scott Shriner, Patrick Wilson. Amb gairebé vint anys de trajectòria, han publicat nou àlbums d'estudi més altres discs complementaris.

## Resum

| Premi | Guanyats | Nominacions |
| Grammy Awards | 1 | 4 |
| MTV Europe Music Awards | 0 | 3 |
| MTV Video Music Awards | 5 | 8 |

## Grammy Awards

| Any | Categoria | Treball | Resultat |
| 2006 | Best Rock Song | "Beverly Hills" | Nominat |
| 2009 | Best Short Form Music Video | "Pork and Beans" | Guanyador |
| 2017 | Best Rock Album | Weezer | Nominat |
| 2019 | Best Rock Album | Pacific Daydream | Nominat |

## MTV Europe Music Awards

| Any | Categoria | Treball | Resultat |
| 1995 | Best New Act | Weezer | Nominat |
| 1995 | Best Video | "Buddy Holly" (director: Spike Jonze) | Nominat |
| 2008 | Video Star | "Pork and Beans" (director: Mathew Cullen) | Nominat |

## MTV Video Music Awards

| Any | Premi | Treball | Resultat |
| 1995 | Best Alternative Video | "Buddy Holly" | Guanyador |
| 1995 | Breakthrough Video | "Buddy Holly" | Guanyador |
| 1995 | Best Direction | "Buddy Holly" | Guanyador |
| 1995 | Best Editing | "Buddy Holly" | Guanyador |
| 1995 | Video of the Year | "Buddy Holly" | Nominat |
| 2001 | Best Rock Video | "Hash Pipe" | Nominat |
| 2005 | Best Rock Video | "Beverly Hills" | Nominat |
| 2008 | Best Editing | "Pork and Beans" | Guanyador |

## Enllaços externs

* Web oficial
* Weezer a MySpace
* Fòrum de seguidors de Weezer Arxivat 2010-07-22 a Wayback Machine.